འི་བོད་ཀྱི་སུན་འབྱིན་
རྩོམ་རིག་ཐད་ཀྱི་བསམ་གཞིག་འགའ།
གླིང་ཚ་པད་དབང་།
ལོ་རབས་བརྒྱད་ཅུའི་དུས་མགོར། དོན་གྲུབ་རྒྱལ་གྱིས 《 འབོལ་རྩོམ་
ཞོགས་པའི་སྐྱ་རེངས 》 ཞེས་པའི་གསར་རྩོམ་ཕྱོགས་བསྡུས་ཀྱི་དེབ་ཆུང་ཞིག་་་་
སྤེལ་བ་ནི་བོད་ཀྱི་རྩོམ་རིག་གི་གཤིན་སར་རྩོམ་རིག་གསར་བའི་མྱུ་གུ་འབུས་་་་
པའི་ཐོག་མ་ལོས་ཡིན་ཏེ།
རྩོམ་པ་པོ་ཞལ་བཞུགས་པའི་དུས་སུ་སྤེལ་བའི་
གསར་རྩོམ་ཡོངས་ལས། སྐབས་དེར་ཐོན་པའི་ཁོའི་ཐུན་མོང་མ་ཡིན་པའི་
སྤོབས་པ་ཆེན་པོ་དང་རྣམ་དཔྱོད་ཀྱི་བློ་གྲོས་མངོན་པར་མཚོན་འདུག ད་ལྟ་
གསར་བྱུང་རྩོམ་པ་པོ་རྣམས་ཀྱིས་སྤེལ་བའི་བརྩམས་ཆོས་ཀྱི་གྲངས་འབོར་་་་་་་་
དང་སྤུས་ཀ་སོགས་གང་ཅིའི་ཐད་ལོ་རབས་བརྒྱད་ཅུའི་དུས་མགོ་དང་བསྡུར་
ན་ཡར་རྒྱས་ཆེན་པོ་ཡོང་ཡོད་པ་ནི་སུས་ཀྱང་བསྙོན་དུ་མེད། ཡིན་ནའང་།
གཞན་ལ་མིག་ལྟོས་ཀྱིས་རེ་བ་ཅུང་མཐོ་བའི་ཚད་ཀྱིས་རང་རེའི་བརྩམས་ཆོས་
408

•
དཔྱད་རྩོམ་ཚངས་པའི་ཐིག་རིས།
གསར་བ་འདི་དག་ཅུང་འཇལ་ན། ད་ལྟའི་བར་མཐེ་བོང་སྒྲེང་འོས་པའི་
བརྩམས་ཆོས་དཔེར་རུང་བ་ཞིག་ད་རུང་བྱུང་མེད་པ་ང་ཚོས་ངེས་པར་དུ་ཁས་
ལེན་དགོས།
དེ་ཡང་གཙོ་བོ་དུས་རབས་ཀྱི་ཚད་མཐོའི་རང་བཞིན་ནས་
གཞིགས་ཏེ། ངེད་ཅག་གནའ་བོའི་མི་རིགས་འདིའི་ཐུན་མོང་གི་གཤིས་ཀའི་
སྟེང་དུ་མཚོན་པའི་ཞི་དུལ་བག་ཡོད་སོགས་ཀྱི་ཁྱད་ཆོས་དངང་༌། མི་རིགས་
འདིའི་སེམས་ཁོང་དུ་སྦས་པའི་དགའ་སྐྱོ་ཆགས་སྡང་། མ་འོངས་པའི་མདུན་
ལྗོངས་གསར་བར་བཅངས་པའི་རེ་སྨོན་སོགས་མངོན་པར་མཚོན་པའི
བརྩམས་ཆོས་ལེགས་པོ་ཞིག་མིག་སྔར་ད་དུང་བྱུང་མི་འདུག དེའི་རྒྱུ་མཚན་ནི་
རྩོམ་འབྲི་མཁན་ལ་ལས་རང་འཁྲིའི་ལས་འགན་དུ་བརྩིས་ཏེ་བརྩམས་ཆོས་ཀྱི་
སྤུས་ཀ་ཇེ་ལེགས་སུ་གཏོང་བར་བརྩོན་པ་མི་བྱེད་པར། རང་སྣང་གང་དྲན་
གྱིས་ངོ་མཚར་གཏམ་རྒྱུད་ཀྱི་གུང་སྒྲིག་པར་ཕྱོགས་ཤིང་། དཀྱུས་གཅིག་ཏུ་
བསྒྲིགས་པའི་གཏམ་རྒྱུད་དེ་དག་ལས་རྩོམ་པ་པོ་རང་ཉིད་བོད་ཀྱི་འཚོ་བ་་་་་་་་་
དངོས་ལ་ཟབ་ཞུགས་ཡང་དག་མ་བྱས་པའམ། འཚོ་བའི་མྱོང་གོམས་ཞན་
པའི་རང་མཚང་ནི་ཞབས་སུ་བུ་ག་བརྡོལ་བ་བཞིན་གང་ས་ནས་འཛག་འོངས་
པ་དང་། འགའ་ཞིག་ལ་བོད་ཀྱི་རྩ་བའི་རིག་གནས་ཀྱི་རྨང་གཞི་མི་བརྟན་
པའི་ཁར། བོད་ཀྱི་ལོ་རྒྱུས་དང་མཚན་ཉིད་རིག་པའི་གཞུང་ལ་ཤེས་རྟོགས་
ཞན་པས་བསམ་བློའི་ཆུ་ཚད་དམའ་བའི་སྐྱོན་ཡོད་ཅིང་ཕལ་ཆེ་བས་རྒྱལ་ཁབ་
ཕྱི་ནང་གི་ཕུལ་བྱུང་བརྩམས་ཆོས་དག་བློ་སྦྱོང་ཞིབ་མོ་མ་མཛད་པས་ན་སྒྱུ
.......
རྩལ་མཚོན་ཐབས་ལ་བྱང་ཆ་མི་ལྡན་པ་སོགས་ཞན་ཆ་མང་ཙམ་མཐོང་ངོ་།།
409

སྦྲང་ཆར་ལོ་འཁོར 20 དཔེ་ཚོགས། ·
དེ་བས་ཀྱང་ཁ་ཅིག་ནི་ཆུ་སྣ་གར་ཁྲིད་ཀྱི་ཚུལ་དུ་གཞན་རྗེས་འབྲངས་ཏེ་ཧོལ་
རྒྱུག་ཁོ་ན་བྱེད་པ་ལས་གསར་གཏོད་འཕེལ་རྒྱས་ཀྱི་ཆ་ཏིལ་ཙམ་ཡང་མི་མངོན་
པས་ན། འདི་དག་བོད་ཀྱི་རྩོམ་རིག་འཕེལ་རྒྱས་སུ་མི་འགྲོ་བའི་གནད་གཙོ་
བོ་ཡིན་པར་འདོད་ལ། གཞན་ཡང་བོད་ཀྱི་རྩོམ་རིག་གསར་རྩོམ་གྱི་ཐད་དུ་
དེ་སྔ་ལག་རྗེས་མི་དམན་པ་བཞག་མྱོང་བའི་དར་མའི་རྩོམ་པ་པོ་འགའ་ཞིག་་་་
གིས་རེ་ཞིག་སྨྱུ་གུ་བཞག་ནས་མི་སྨྲའི་བརྟུལ་ཞུགས་བཟུང་བ་ཡང་རྩོམ་རིག་་་་་
གསར་རྩོམ་ལ་སྣོན་ཤུགས་མེད་པའི་རྐྱེན་གཙོ་བོ་ཞིག་ཏུ་མི་སེམས་པ་སུ་ཞིག་་་་
མཆིས། ཉེ་ཆར། ན་གཞོན་རྩོམ་པ་པོ་མང་བོ་ཞིག་གིས་བརྗོད་བྱའི་བསྟན་
དོན་ཁྱད་པར་བ་འབུར་དུ་བཏོན་པར་རློམ་ནས་རིག་རིག་ཐུག་ཐུག་ལ་ཁབ་་་་་
གཙགས་དང་འབིག་གཙགས་བྱས་ཏེ་བོད་ཀྱི་སྤྱི་ཚོགས་ཀྱི་མུན་པའི་ཆ་ཡི་་་་་་་
མཚང་བརྟོལ་བར་སྒོམ་པ་ནི་བྱེ་མའི་མཆིང་བུ་སྤུངས་པ་གསེར་གྱི་ལྷུན་པོར་རེ་
བ་དང་ཆ་ཀུན་ནས་མཚུངས་སོ། །རྩོམ་པ་པོ་མང་བོ་མཚང་བརྟོལ་དང་སུན་
འབྱིན་ལ་མཐའ་གཅིག་ཏུ་ཞེན་པའི་རྐྱེན་གྱིས། རྩོམ་རིག་བརྩམས་ཆོས་ཀྱི་བྲི་
ཡུལ་གཙོ་བོ་རང་མཚན་ཅན་གྱི་མི་སྣའི་སྣང་བརྙན་གསར་བཞེངས་བྱེད་པ་་་་་་
རྒྱང་དུ་སྤྱུགས། ཁྱད་མཚར་བྱུང་རིམ་གྱི་ཕྲེང་བ་སྤེལ་བ་བརྒྱུད། ཀློག་པ་
པོར་གོ་སྐོན་སློབ་གསོ་གཏོང་བར་འདོད་པ་སོགས་ལམ་མ་ཡིན་པ་ལམ་དུ་རེ་་་་
བའི་རྟགས་མཚན་མང་དུ་མཐོང་བས་ཧ་ཅང་གཟབ་དགོས་པར་འདུག ཉེ་
བའི་ལོ་ཤས་སུ་བོད་ཀྱི་དུས་དེབ་དག་ཏུ་སྤེལ་བའི་སུན་འབྱིན་རྩོམ་རིག་ཕལ་
མོ་ཆེའི་བརྗོད་བྱའི་བསྟན་དོན་ཕྱོགས་སྒྲིལ་བྱས་ན་གཤམ་གྱི་འདི་དག་ལ་འདུ་
410

•དཔྱད་རྩོམ་ཚངས་པའི་ཐིག་རིས།
བར་འདོད་དེ། (1)སངས་རྒྱས་ཆོས་ལུགས་ལ་དད་མོས་བྱས་པའི་ཤུགས་
རྐྱེན་ལས་བོད་མིའི་ཡར་སྐུལ་སྙིང་སྟོབས་དང་བརྩོན་སེམས་བག་ལ་ཞ་བའམ།
ཉམས་དམས་སུ་སོང་བར་འདོད་པས་ཆོས་ལ་དགག་པ། (2) བླ་མའི་སྐྱེས་
སྤྲུལ་དུ་རློམ་པའི་བཙུན་གཟུགས་ལ་ལས་མི་རྣམས་མགོ་སྐོར་བཏང་བས་བླ་་་་་་
སྤྲུལ་རྫུན་མ་ལ་དགག་པ། (3)ཡུལ་ཆོས་རྙིང་བ་དང་འབྲེལ་བའི་རྨོངས་
ཞེན་བསམ་བློས་བོད་ཀྱི་སྤྱི་ཚོགས་འཚོ་བ་འཕེལ་རྒྱས་སུ་འགྲོ་བར་ངན་ཤུགས་
ཐེབས་པས་ན་ཡུལ་ཆོས་རྙིང་བ་དང་བསམ་བློ་རྙིང་བར་དགག་པ། (4)སྲོལ་
རྒྱུན་རྙིང་བའི་ངན་ཤུགས་ཀྱིས་ཕོ་མོའི་རང་དབང་འདོད་བརྩེ་ལ་བགེགས་་་་་་
དང་བར་ཆད་བཟོས་པས་ལུགས་སྲོལ་རྙིང་བར་དགག་པ། (5)བོད་ཀྱི་གྲྭ་
བཙུན་ལ་ལ་རབ་བྱུང་སྡོམ་ཁྲིམས་ལས་ཐར་བར་འདོད་པའི་ཚུལ་སྨྲས་ཏེ་ནང་
པའི་འདུལ་ཁྲིམས་ལ་དགག་པ། (6)གོ་ས་རྙེད་བཀུར་ལ་མཐའ་གཅིག་ཏུ་
སྙེག་པའི་བརྐམ་སྲེད་དཔོན་ངན་དག་གི་མཚང་སྔོག་པ་ལ་བརྟེན་ནས་རུལ་་་་་་
སུངས་དཔོན་ངན་དག་ལ་དགག་པ། གཞན་ཡང་། ཕུ་ནུ་ནང་དམེའི་རྩྭ་ས་
རྩོད་གླེང་དང་། རང་གི་ཕལ་སྐད་བརྗེད་པའི་མདོ་མེད་རྐྱལ་སྟོང་། ཕ་མར་
བཀུར་གཟོ་མི་བྱེད་པ་དང་ཐ་མལ་དུ་ཆང་ལ་མཐའ་གཅིག་ཏུ་རོལ་བའི་དུས་
ཀྱི་གདོན་རྫས་སོགས་ལ་དགག་པ་བཅས་བསྟན་བྱ་བྱེ་བྲག་རེ་རེ་བརྗོད་ན་ཅུང་
མང་མོད། གང་ལྟར་བོད་ཀྱི་སྤྱི་ཚོགས་འཚོ་བའི་མུན་པའི་ཕྱོགས་ལ་མཚང་
བརྟོལ་སུན་འབྱིན་བྱེད་པའི་ཆ་ནས་རྣམ་པ་ཀུན་ཏུ་མཚུངས་པར་འདོད།
སུན་འབྱིན་བརྩམས་ཆོས་དེ་དག་གིས་ཚད་ངེས་ཅན་ཞིག་ནས་བོད་ཀྱི་སྤྱི་་་་་
411

སྦྲང་ཆར་ལོ་འཁོར 20 དཔེ་ཚོགས། •
ཚོགས་འཚོ་བའི་ནང་གི་སྐྱོན་གྱི་སྣེ་མང་བོ་ཞིག་མཚོན་ཡོད་ལ། དམར་རྗེན་
དུ་བཏོན་པའི་སྲོལ་ངན་འགའ་ཤས་སུན་འབྱིན་བྱས་པ་བརྒྱུད། དྲན་སྐུལ་གྱི་
ཅོང་བརྡ་བཏང་བས་བོད་མི་རྣམས་ཀྱི་བསམ་བློའི་ཤེས་རྟོགས་ཇེ་མཐོར་་་་་་་་་་
གཏོང་བར་སློབ་གསོའི་ནུས་པ་ངེས་ཅན་ཞིག་ཐོན། དེ་ཡང་ཡིན་ཏེ། དུས་
སྐབས་གསར་བའི་མི་རབས་གསར་བ་རྣམས་ཀྱི་བརྩོན་སེམས་དང་ཡར་སྐུལ་་་་
འདུན་པ་ལ་གེགས་བཟོ་བའི་སྲོལ་ངན། བོད་མིའི་བསམ་བློ་ཤེས་རྟོགས་ཇེ་
མཐོར་གཏོང་བ་དང་། བོད་ཀྱི་དཔལ་འབྱོར་འཚོ་བ་འཕེལ་རྒྱས་གོང་དུ་སྤེལ་
བར་བར་ཆད་རྐྱེན་ངན་བཟོ་བའི་སྤྱོད་ངན་གཤིས་ངན་དག་ལ་དམིགས་ཕུག་
པའི་སྒོ་ནས་སྨྱུ་གུའི་མདུང་རྩེ་གཏད་དེ་མཚང་འབྱིན་ཐེར་འདོན་བྱེད་རྒྱུ་ནི།
དུས་སྐབས་གསར་བའི་རྣམ་དཔྱོད་ཅན་གྱི་རྩོམ་པ་པོ་རྣམས་ཀྱི་གཡོལ་བཤོལ་
མི་རུང་བའི་འོས་འགན་ཡིན། དེ་ཡང་ཁ་གསག་ངོ་བསྟོད་དང་གཅམ་བུའི་
ངག་ཚིག་ལ་ཞེན་པའི་མི་རིགས་ཤིག་ནི་ནམ་ཡིན་ཡང་འཕེལ་རྒྱས་ཡར་ཐོན་དུ་
འགྲོ་བའི་གོ་སྐབས་ཡོད་པ་མ་ཡིན་ནོ། །ཡིན་ནའང་། ང་ཚོའི་སུན་འབྱིན་
བརྩམས་ཆོས་ཕལ་མོ་ཆེས་དེ་འདྲའི་བློ་ཚིམ་པའི་སྤྱི་ཚོགས་ཕན་འབྲས་ཤིག་མ་
ལོན་པར་འདོད་དེ། དེ་ཡང་གཙོ་བོ་བོད་ཀྱི་རྩོམ་འབྲི་མཁན་པོ་རྣམས་ཀྱིས་
རྩོམ་རིག་གསར་རྩོམ་བྱེད་པའི་དུས་སུ། བོད་ཀྱི་ལོ་རྒྱུས་རིག་གནས་ཀྱི་གཏིང་
རིམ་ལ་ཞུགས་པ་དང་། བོད་མིའི་ཐུན་མོང་མ་ཡིན་པའི་རིན་ཐང་ལྟ་ཚུལ།
མཛེས་འཛིན་ཡིད་དཔྱོད་སོགས་ཀྱིས་མཚོན་པའི་བོད་མིའི་སེམས་ཁམས་་་་་་་་་་
ཆགས་རིམ་བཅས་ལ་ཁྱོན་ཡོངས་ནས་ཐུགས་གཞིག་ཟབ་མོ་བཏང་སྟེ། བོད་
412

•དཔྱད་རྩོམ་ཚངས་པའི་ཐིག་རིས།
ཀྱི་སྤྱི་ཚོགས་སྟེང་གི་སྲོལ་ངན་གཤིས་ངན་དག་ལ་སུན་འབྱིན་བྱས་པ་མ་ཡིན
....
པར། དེ་ལས་ལྡོག་སྟེ། རྩོམ་པ་པོ་རང་ཉིད་རང་མོས་ཀྱི་བསམ་གཞིག་གི་སྣེ་
ཁ་གསར་བ་ཞིག་དང་། རིན་ཐང་ལྟ་ཚུལ་ཁྱད་པར་བ་ཞིག་གིས་གོམ་ཁ་
དཀྱོགས་ནས་བོད་མི་ཡོངས་ཀྱི་དགའ་ཁ་འ ཁྱེར་ཕྱོགས་དང་འཇིག་རྟེན་ལྟ་་་་་་
ཚུལ་གྱི་ལེགས་ཉེས་དབྱེ་བ་འཇལ་བས་ན། རང་ཉིད་ཀྱིས་སུན་འབྱིན་
བརྩམས་ཆོས་སུ་རློམ་པའི་བརྩམས་ཆོས་དེ་དག་གིས་བོད་ཀྱི་སྤྱི་ཚོགས་འཚོ་་་་་་
བའི་ཕྱི་ཤུན་དང་སྐྱི་པགས་ཙམ་ལ་ཁབ་གཙགས་འབིག་གཙགས་ཙམ་ལས།
བོད་ཀྱི་སྤྱི་ཚོགས་འཚོ་བའི་གཏིང་རིམ་དུ་སྦས་པའི་གནད་དོན་དངོས་ནི་གང་
ཡང་མཚོན་པར་མི་འདུག་གོ། རྩོམ་མཁན་ལ་ལ་སྔ་མའི་ཞབས་རྗེས་ལ་ལད་
ཟློས་ཀྱིས་བསྐྱར་འབྲི་བྱེད་པར་ཤིན་ཏུ་སྤྲོ། དཔེར་ན། ལོ་རབས་བརྒྱད་ཅུའི་
དུས་མགོ་ལ། ཆོས་ལུགས་དད་མོས་རང་དབང་གི་སྲིད་ཇུས་དངོས་འབབ་
བྱས་པའི་དུས་སུ། གཡོ་ཁྲམ་ལ་གོམས་པའི་སྐྱེ་བོ་ལ་ལས་གོ་སྐབས་འདི་དང་
བསྟུན་ཏེ་བླ་སྤྲུལ་ག་གེ་མོའི་གཟུགས་སུ་བརྫུས་ཏེ། བོད་ཀྱི་རོང་འབྲོག་ས་
ཁུལ་མང་བོར་འཁྱམས་ཏེ་དད་ལྡན་མང་ཚོགས་ལ་ཚུལ་མིན་མགོ་སྐོར་མང་བོ་
བཏང་བ་རེད། ཚུལ་མིན་གྱི་བྱ་སྤྱོད་འདིར་དམིགས་ནས། དོན་གྲུབ་རྒྱལ་
གྱིས་མི་ཆོས་བླ་མའི་རྫུན་རྟོལ་བའི་སྒྲུང་གཏམ 《 སྤྲུལ་སྐུ 》 ཞེས་པ་དེ་སྤེལ་བའི་
རྗེས་སུ། རྩོམ་འབྲི་མཁན་མང་བོ་ཞིག་གིས། འཚང་ཀ་ཤིག་ཤིག་གིས « གྲུབ་
ཐོབ་པ 》 དང 《 གྲུབ་ཐོབ་རྟ་ནག་ཅན 》 ལ་སོགས་པའི“གྲུབ་ཐོབ་རྫུན་མ”དང
“ལུང་བསྟན་རྫུན་མ”གནང་མཁས་ཀྱི་གཡོ་ཁྲམ་ཅན་མང་བོ་ཞིག་ལ་སུན
..
..
413

སྦྲང་ཆར་ལོ་འཁོར 20 དཔེ་ཚོགས།
འབྱིན་བྱེད་པའི་བརྩམས་ཆོས་མི་ཉུང་བ་ཞིག་སྤེལ་བར་མ་ཟད། ད་དུང་རྒྱུན་
མ་ཆད་པར་འབྲི་བཞིན་ཡོད་པ་རེད། དེ་ཡང་ཐེངས་དང་པོར་སྤེལ་བའི“
སྤྲུལ་སྐུ”ཡིས་དུས་སྐབས་དེར་ལོག་འཚོའི་གཡོ་ཁྲམ་གྱིས་བོད་མི་དམངས་ལ་་་་་
མགོ་གཡོག་མགོ་སྐོར་གཏོང་བའི་སྤྲུལ་སྐུ་རྫུན་མ་དག་གི་མཚང་བརྟོལ་བ་དང་
མཉམ་དུ། བླང་དོར་ལ་མགོ་འཐོམས་པའི་བོད་མི་དམངས་ཚང་མར་དྲན་
སྐུལ་གྱི་ཅོང་བརྡ་དང་པོ་བརྡུངས་ཕྱིན་སྤྱི་ཚོགས་སློབ་གསོའི་ནུས་པ་ངེས་ཅན་
ཞིག་ཐོན་ཡོད་པ་ཀུན་གྱིས་ཤེས་གསལ་ལྟར་དང་། བོད་ཀྱི་རྩོམ་རིག་གསར་
བའི་རས་གཞི་ངོས་སུའང་མི་ཆོས་བླ་མའི་རྫུན་ལ་གོམས་པའི“སྤྲུལ་སྐུའི”སྣང་
བརྙན་གསར་བ་ཞིག་བཞེངས་པ་ཡིན། ཡིན་ནའང་ཕྱི་མའི“སྤྲུལ་སྐུ”རྫུན་མ་
རྣམས་ནི་གསར་གཏོད་མ་ཡིན་ཏེ་སྔ་མས་ཤན་ཐེབས་པ་ཤུགས་དྲག་པས་རང་
མཚན་ཅན་གྱི་སྣང་བརྙན་གསར་བའི་གྲས་སུ་ནམ་དུ་ཡང་བགྲང་མི་རུང་སྙམ།
དེ་ཡང་ཐེངས་དང་པོར་དཔེ་ཅན་མཛེས་མ་དཔེ་མེ་ཏོག་གི་གཟུགས་སུ་
འགོད་མཁན་ནི་མཁས་པ་ཡིན་ལ། ཐེངས་གཉིས་པར་འགོད་མཁན་ནི་ཕལ་
བ་དང་། ཐེངས་གསུམ་པ་ནི་བླུན་པོའོ་ཞེས་པ་བཞིན། རྩོམ་རིག་གསར་
རྩོམ་བྱེད་པའི་དུས་ཀྱི་གེགས་དང་མཚང་ཆེ་བ་ནི་གཞན་གྱི་མི་སྣའི་གཟུགས་་་་་
བརྙན་ངོ་བཤུས་སམ་བསྐྱར་འབྲི་བྱེད་པ་དེ་ཡིན་ནོ། །ལར་གསར་རྩོམ་གྱི་
སྤོབས་པ་དང་སྙིང་སྟོབས་ཆེ་ཞིང་། རྣམ་དཔྱོད་བློ་གྲོས་ཀྱི་མེ་ལྕེ་ཁོང་ན་
འཁྱུག་པའི་རྩོམ་པ་པོ་ཞིག་ལ། གང་ཟག་ཕལ་བ་རྣམས་དང་མི་མཚུངས་པའི་
ཚོར་ཤེས་ཁྱད་པར་བ་ཞིག་ལྡན་དགོས་ཤིང་། སྐྱེ་བོ་ཀུན་ལ་མྱོང་གོམས་སུ་
414

:
•
དཔྱད་རྩོམ་ཚངས་པའི་ཐིག་རིས།
གྱུར་པའི་རྒྱུན་ལྡན་འཚོ་བའི་ཚུལ་འཆོས་བག་ཡོད་ཀྱི་གོ་ཁྲབ་སྲ་མོའི་མཐིལ་་་་་
བརྟོལ། དེའི་རྒྱབ་ལྗོངས་སུ་མི་མངོན་པའི་ཚུལ་དུ་བག་ལ་ཞ་བའི་མངར་སྐྱུར་
ཁ་གསུམ་གྱི་བྲོ་བ་ངོ་མ་སྙིང་གིས་ཡང་ཡང་དུ་མྱངས་པ་ལ་བརྟེན། ཐུན་མིན་
གྱི་མྱོང་ཚོར་ཕྲ་ཞིང་ཕྲ་བ་དག་སྦ་གསང་མེད་པར་སྐྱེ་བོ་ཀུན་གྱི་སྤྱན་ལམ་དུ་་་་་
བསྟར་དགོས་པ་ཡིན། དཔེར་ན། གོང་གི་སྤྲུལ་སྐུའི་སྣང་བརྙན་བཞེངས་པ་
ལྟ་བུར་མཚོན་ན། སྤྲུལ་སྐུ་བཙལ་བའི་ལམ་ལུགས་འདི་ནི་བོད་ཀྱི་ལོ་རྒྱུས་སུ་
གྲུབ་མཐའི་རིང་ལུགས་འཛིན་པ་རྣམས་ཀྱིས་དགོས་དབང་གི་གསར་དུ་བཏོད་
པའི་ཁྱད་ནོར་ཞིག་ཡིན་ལ། “སྤྲུལ་སྐུ་རྫུན་མ”ཡང་བོད་ཀྱི་སྤྱི་ཚོགས་སུ་
འབྱུང་ངེས་པའི་ཐོན་རྫས་ཁྱད་པར་བ་ཞིག་ཏུ་གཏོགས་གཤིས། ང་ཚོའི་རྩོམ་
པ་པོ་རྣམས་ཀྱིས“སྤྲུལ་སྐུ”རྫུན་མའི་གཡོ་སྒྱུའི་སྤྱོད་ངན་ལ། ཕྱི་ཤུན་ཁོ་ནར་
ཁབ་གཙགས་འབིག་གཙགས་བྱས་པ་ཙམ་གྱིས་མི་ཆོག་པར། གཙོ་བོ“སྤྲུལ་
སྐུའི”སྣང་བརྙན་གྱི་འབྱུང་ཡུལ — བོད་ཀྱི་སྤྱི་ཚོགས་འཚོ་བའི་གཏིང་རིམ་ལ་
ཞུགས་ཏེ། དེའི་ངོ་བོ་ལ་དབྱེ་ཞིབ་མཐའ་དཔྱོད་བྱེད་དགོས་པ་ཡིན། གྲུབ་
མཐའ་སྣ་མང་གི“མཆོག་སྤྲུལ”ཡིན་མིན་མཐའ་དག་གསོ་སྐྱོང་བྱེད་ནུས་པའི་་་་
བོད་ཀྱི་རིག་གནས་ལོ་རྒྱུས་དང་། “སྤྲུལ་སྐུ”དེ་དག་ལ་སེམས་པ་རྩེ་གཅིག་ཏུ་
གཏོད་པའི་བོད་ཀྱི་དད་ལྡན་མང་ཚོགས་ཀྱི་ཐུན་མིན་སེམས་ཁམས་ཆགས་་་་་་
སྟངས། གནའ་བོའི་མི་རིགས་འདིའི་འཚོ་རྟེན་ཁོར་ཡུག་གི་ཁྱད་ཆོས་ལ་
སོགས་ཕྱི་ནང་རྟེན་འབྱུང་གི་རྒྱུ་རྐྱེན་ཚང་མར་རྟོག་དཔྱོད་མཐིལ་ཕྱིན་བྱས་པ་
བརྒྱུད་ནས། ཕྱི་ཤུན་ཁོ་ན་རྟོལ་བའི་ལས་ལ་མི་བརྩོན་པར“སྤྲུལ་སྐུ་རྫུན་མ”
415

སྦྲང་ཆར་ལོ་འཁོར 20 དཔེ་ཚོགས། .
ཞིག་གི་ནང་སྙིང་རྗེན་པར་བཏོན་ཏེ་བོད་རང་གི་སྤྱི་ཚོགས་འཚོ་བའི་ངོ་བོའམ་
རང་བཞིན། དེའི་ཁྱད་ཆོས། དེའི་ཆོས་ཉིད་ཅིག་སྡོམ་དུ་འགོད་ཐུབ་མིན་ལ་
འབད་པ་བྱེད་དགོས་པར་སྙམ་ཞིང་། དེ་ལྟའི་བརྩམས་ཆོས་ལ་ད་གཟོད་རྟག་
བརྟན་ཐེར་ཟུག་གི་སྲོག་གི་སྙིང་པོ་ཞིག་ཡོད་ལ། སྤྱི་ཚོགས་རིན་ཐང་དང་
མཛེས་དཔྱོད་རིན་ཐང་གཉིས་ཀ་ལྡན་ངེས་པས་ཤེས་ནས་སྨྲ་བར་འདོད་པ་་་་་་
རྣམས་ཀྱིས་དཔྱད་པར་འོས